Turinys

# Bendrosios parinktys

Parenkamos bendrosios „LibreOffice“ programų paketo nuostatos.

Jei norite tai atlikti…

Pasirinkite LibreOffice → ParinktysPriemonės → Parinktys → LibreOffice → Bendrosios parinktys.

## Žinynas

Nustatomos įdiegto žinyno parinktys.

### Išplėstiniai paaiškinimai

Kai pelės žymeklis užvedamas virš mygtuko, meniu komandos ar valdiklio dialogo lange, rodomas išsamesnis funkcijos paaiškinimas (žinyno ištrauka).

## Spausdinimo poveikis dokumento būsenai

### Spausdinimą laikyti dokumento modifikacija

Nurodoma, ar dokumento spausdinimas laikomas dokumento taisymu. Jei ši parinktis pažymėta, kitą kartą užveriant dokumentą programa klaus, ar įrašyti keitimus. Spausdinimo data dokumento savybėse bus įrašyta kaip keitimas.

## Metai be šimtmečių (du skaitmenys)

Nurodomas metų intervalas kuriame atpažįstami metai, užrašyti dviženkliu skaičiumi.

„LibreOffice“ programų pakete metai nusakomi keturiais skaitmenimis, tad skirtumas tarp 99-01-01 ir 01-01-01 iš tiesų yra dveji metai. Nuostatos Metai be šimtmečių (du skaitmenys) reikšmė nurodo, kuriuos dviem skaitmenimis užrašytus metus reikia laikyti metais po 2000-ųjų. Pavyzdžiui, jei nuostatos reikšmė yra 1930 ar didesnė, data 20-01-01 verčiama į 2020-01-01, o ne 1920-01-01.

## Pagalba „LibreOffice“ kūrėjams

### Send crash reports to The Document Foundation

Send crash reports to help developers improve the software’s reliability. Whenever LibreOffice crashes, you can opt to send reports containing certain debugging information, useful to help track down the cause of the bug and fix it eventually.

## „LibreOffice“ sparčioji paleistis

### Įkelti „LibreOffice“ paleidus operacinę sistemą

Jei ši parinktis pažymėta, „LibreOffice“ programa įkeliama į kompiuterio atmintį kai kompiuteris įjungiamas, arba kai „LibreOffice“ paleidžiama iš naujo. Tokiu būdu sutrumpinamas „LibreOffice“ programų paleidimo laikas. Sistemos dėkle rodoma piktograma – spustelėjus ją dešiniuoju pelės klavišu atveriamas meniu, iš kurio galima pradėti naują ar atverti esamą dokumentą, arba baigti sparčiąją paleistį.

## „LibreOffice“ failų sąsajos

### Numatytosios „Windows“ programos

Paleidžiama „Windows“ sistemos failų sąsajų tvarkymo priemonė. „Windows“ 7, 8, ir 8.1 sistemose tai – numatytųjų programų nustatymų langas, o „Windows 10“ sistemoje – pranešimas su instrukcija, kaip tą langą atverti patiems.